கேள்வி: திருவெளிப்பாடு (நூல்) குறித்து விரிவாக சொல்லுங்கள்.
பதில்: படிமம்:Hubert van Eyck 004.jpg வெளிப்படுத்தின விசேஷம் அல்லது திருவெளிப்பாடு அல்லது யோவானுக்கு அருளப்பெற்ற திருவெளிப்பாடு (''Book of Revelation'') என்னும் நூல் கிறித்தவ விவிலியம் இரண்டாம் பகுதியாகிய புதிய ஏற்பாடு இருபத்து ஏழாவது நூலாக அமைந்துள்ளது [http://en.wikipedia.org/wiki/Book_of_Revelation திருவெளிப்பாடு நூல்]. இதுவே புதிய ஏற்பாட்டின் கடைசி நூலும் ஆகும். மூல மொழியாகிய கிரேக்கத்தில் இந்நூலின் பெயர் Apokalupsis Ioannou (Ἀποκάλυψις Ἰωάννου) எனவும் இலத்தீன் மொழிபெயர்ப்பில் Apocalypsis Ioannis எனவும் உள்ளது. பழைய புராடஸ்தாந்து “பவர் (Bower)” மொழிபெயர்ப்பில் இந்நூல் ''வெளிப்படுத்தின விசேஷம்'' என்னும் பெயர்கொண்டிருந்தது.
கேள்வி: திருவெளிப்பாடு (நூல்) - திருவெளிப்பாடு நூலில் அடங்கியுள்ள அடையாளங்கள் பற்றி விளக்கவும்.
பதில்: மேற்சொல்லப்பட்ட கருத்தை நேரடியாகச் சொல்வது ஆபத்தாக முடியும். எனவே இந்நூலில் பற்பல அடையாளங்கள் பயன்படுத்தப்பட்டுள்ளன; காட்சிகள் மூலமாகவும் செய்திகள் சொல்லப்படுகின்றன. ஒரு சில அடையாளங்களும் அவற்றிற்கான விளக்கங்களும் கீழே தரப்படுகின்றன: *7 என்னும் எண் 52 முறை இடம்பெறுகிறது. இது முழுமையைக் குறிக்கும் எண். ஒரு வேளை இது கடவுளையும் உலகையும் உள்ளடக்கும் எண்ணாக இருக்கலாம். ஏனெனில், மூன்று என்னும் எண் கடவுளைக் குறிக்கும்; நான்கு என்னும் எண் உலகைக் குறிக்கும். இவ்வாறு அனைத்தையும் உள்ளடக்கிய முழுமையைக் குறிக்கும் எண்ணாக ஏழு கருதப்பட்டிருக்கலாம். *மேலும் 10, 1000 என்னும் எண்களும் முழுமையைக் குறிப்பனவாக உள்ளன. *144 என்னும் எண்ணும், 12000, மற்றும் 1,44,000 என்பவையும் திருச்சபை குறித்து நிற்கின்றன. *7 என்னும் முழுமையில் பாதியான 3½ (மூன்றரை) என்னும் எண்ணைப் பயன்படுத்தி, இன்னும் எத்தனை ஆண்டுகளுக்குத் துன்பங்கள் நிகழும் என்பதை அறுதியிட்டுக் கூற முடியாது என ஆசிரியர் சுட்டிக்காட்டுகிறார். கிறிஸ்தவர்கள் தங்களுக்கு எதிராகச் செயல்பட்ட உரோமை ஆட்சியாளர்களின் கைகளில் அனுபவிக்கின்ற துன்பத்திற்குச் சின்னமாய் இருப்பவை கீழ்வருவன: *ஏழு முத்திரைகள் (திவெ அதி 7,8), ஏழு எக்காளங்கள் (திவெ அதி 8, 9), ஏழு கிண்ணங்கள் (திவெ அதி 16). துன்புறுத்துவோருக்குச் சின்னங்களாய் இருப்பவை: *விலங்கு (திவெ அதி 13), விலைமகள் (திவெ அதி 17), பாபிலோன் (திவெ அதி 18). இங்கு பாபிலோன் எதிரிகளின் அரசனான உரோமையைக் குறித்து நிற்கிறது. இயேசு கிறித்து கீழ்வரும் சின்னங்கள் பயன்படுத்தப்படுகின்றன: *குரு (திவெ 1:12-16); *சிங்கம் (திவெ 5:5); *ஆட்டுக்குட்டி (திவெ 5:6); *குழந்தை (திவெ 12:5); *மணமகன் (திவெ 12:12); *விண்மீன் (திவெ 21:13; 22:16). கதிரவனை ஆடையாக உடுத்திய பெண் (திவெ 12:1-16) புதிய இஸ்ரயேலாகிய திருச்சபையைக் குறித்து நிற்கிறார்.